隻貓乸如果大咗肚，佢佗仔通常會佗64至67日，平均要過66日先至生得。一般嚟講，一隻貓乸一次會生3至5隻貓仔，通常第一次生嗰陣會生少啲。啲貓仔喺跟住落嚟嗰6至7個禮拜會由佢哋阿媽嗰度飲奶，斷咗奶之後阿媽跟手就會教佢哋點樣獵食，而啲貓仔喺12個禮拜大嗰陣時就算係大個，要準備離開阿媽自己揾食。